Պինոկկիո (անիմացիոն ֆիլմ 2022)

«Պինոկկիո» (անգլ․ Pinocchio)՝ Գամերիկյան գալիք մութ-ֆանտաստիկ երաժշտական ֆիլմ է, որը նկարահանվել է Գիլերմո դել Տորոյի և Մարկ Գուստաֆսոնի կողմից՝ հիմնված Կառլո Կոլոդիի «Պինոկկիոյի արկածները» իտալական վեպի վրա։ Ֆիլմի արտադրմամբ և տարածմամբ զբաղվում է Նեթֆլիքսը, իսկ թողաթկումը պլանավորվում է 2022 էվալանին։


== Բովանդակություն ==
Գործողությունները տեղի կունենան 1930-ական թվականներին ֆաշիստական Իտալիայում։ Ֆիլմը կպատմի Կարլո Կոլոդիի հեքիաթի մութ տարբերակը փայտե տիկնիկի մասին, որը կյանքի է կոչվում ու ցանկանում է իսկական տղա դառնալ։


== Դերերում ==
Գրեգորի Ման - Պինոկկիո
Յուան Մաքգրեգոր - Խոսող ծղրիդ
Դեյվիդ Բրեդլի - պարոն Ջեպետտո
Ռոն Պերլման - Մանջաֆոկո
Թիլդա Սուինթոն - Կապույտ փերի
Քրիստոֆ Վալց - Աղվեսը և կատուն
Քեյթ Բլանշեթ - Աղավնի
Թիմ Բլեյք Նելսոն - Մարզիչը
Ֆին Վոլֆհարդ - Լեմփվիկ
Ջոն Տուրտուրո - Վարպետ Չերի
Բերն Գորման – Կարաբինիերի


== Արտադրություն ==

2008 թվականին Գիլերմո դել Տորոն հայտարարեց, որ իր հաջորդ նախագիծը՝ իտալական վեպի առավել մռայլ ադապտացիան՝ «Պինոկկիոյի արկածները», մշակման փուլում է գտնվում։ Նա «Պինոկկիոն» անվանել է իր կրքոտ նախագիծը՝ հայտարարելով, որ «արվեստի ոչ մի ձև չի ազդել իմ կյանքի և ստեղծագործության վրա, որքան անիմացիան, և պատմության մեջ ոչ մի կերպար ինձ հետ այնքան սերտ անձնական  շկապ չի ունեցել, որքան Պինոկկիոն» և «Ես ուզում էի նկարել այս ֆիլմը  , ինչքան ինձ հիշում եմ»։ 2011 թվականի փետրվարի 17-ին հայտարարվեց, որ Գրիս Գրիմլին և Մարկ Գուստաֆսոնը համատեղ կաշխատեն Պինոկկիոյի տիկնիկային ֆիլմի վրա, Գիլերմո դել Տորոյի և Մեթյու Ռոբինսի սցենարով, The Jim Henson Compony և Pathé ստուդիաների հետ համատեղ։ 2012 թվականի մայիսի 17-ին Գրիմլիին փոխարինեց Դել Տորոն։ 2012 թվականի փետրվարին Դել Տորոն թողարկեց մի քանի կոնցեպտ-արվեստ՝ Պինոկկիո, Ջեպպետտո, Խոսող ծղրիդը, Մանջաֆոկո և Աղվեսը կատվի հետ։ 2012 թվականի հուլիսի 30-ին հայտարարվել էր, որ ֆիլմը արտադրվելու և անիմացվելու է ShadowMachine-ի կողմից։ Ի սկզբանե պլանավորվում էր այն թողարկել 2013 կամ 2014 թվականին, բայց  նախագիծը երկար տարիներ առանց լրացուցիչ տեղեկությունների գնաց արտադրական դժողք։
2017 թվականի օգոստոսի 1-ին Դել Տորոն հայտարարեց IndieWire-ում, որ ֆիլմի բյուջեի համար լրացուցիչ 35 միլիոն դոլար է հարկավոր, հակառակ դեպքում ֆիլմը կչեղարկվի։ 2017 թվականի նոյեմբերի 8-ին նա բացահայտեց, որ նախագիծը չի ընթանում, քանի որ ոչ մի ստուդիա չէր ցանկանում ֆինանսավորել այն։ Ինչ-որ պահ Մեթյու Ռոբինսը վերանայեց ֆրանսիացի նկարչուհի Ջոան Սֆարի հետ 2D-անիմացիոն ֆիլմ ստեղծելու հնարավորությունը, որպեսզի նվազեցնի ծախսերը, բայց Դել Տորոն ի վերջո որոշեց, որ պետք է օգտագործի կադրային անիմացիան, նույնիսկ եթե ավելի մեծ բյուջեի պատճառով կանաչ լույս  ստանալը ավելի դժվար կլինի։ Այնուամենայնիվ, 2018 թվականի հոկտեմբերի 22-ին Նեթֆլիքսը օգնության հասավ ֆիլմին և ձեռք բերեց այն հետագա արտադրության համար։


=== Դերասանական կազմ ===
2020 թվականի հունվարին հայտարարվեց, որ Ռոն Պերլմանը, Թիլդա Սուինթոնը, Յուեն Մակգրեգորը, Քրիստոֆ Վալցը և Դեյվիդ Բրեդլին միացել են անիմացիոն ֆիլմի դերասանական կազմին։ Նախկինում դերասանական կազմում դիտարկվում էին Դենիել Ռեդքլիֆը, Թոմ ՈՒեյթսը և Քրիստոֆեր Ուոքենը։ 2020 թվականի օգոստոսի 19-ին Գրեգորի Մաննը, Քեյթ Բլանշեթը, Թիմ Բլեյք Նելսոնը, Ֆին Վոլֆհարդը, Ջոն Թուրթուրոն և Բյորն Գորմանը միացան ֆիլմի դերասանական կազմին։


=== Էկրանավորում ===
Նկարահանումները սկսեցին Մեքսիկայի Գվադալախարա քաղաքում և Օրեգոն նահանգի Պորտլենդում 2020 թվականի հունվարի 31-ին և պետք է տևեր հինգ ամիս։


=== Երաժշտություն ===
Ալեքսանդր Դեսպլատը պատրաստվում է գրել օրիգինալ երգեր ֆիլմի համար։ Ֆիլմը երկրորդ անգամ նշանավորվեց, երբ Դեսպլան և դել Տորոն միասին համագործակցեցին ֆիլմի ստեղծման ժամանակ, «Ջրի ձևը» ֆիլմից հետո։


== Թողարկում ==
2018 թվականի նոյեմբերին Նեթֆլիքը հայտարարեց, որ ֆիլմի թողարկումը նշանակված է 2021 թվականին։ 2021 թվականի հունվարի 14-ին Նեթֆլիքսի գործադիր տնօրեն Թեդ Սարանդոսը հայտարարեց, որ ֆիլմի թողարկումը կարող է տեղափոխվել 2022 թվական կամ ավելի ուշ, երբ Նեթֆլիքսը կթողարկի 6 անիմացիոն ֆիլմեր մեկ տարում։ 2021 թվականի դեկտեմբերին դել Տորոն հաստատեց, որ ֆիլմի պրեմիերան կկայանա 2022 թվականին։


== Նշումներ ==


== Հղումներ ==
Պինոկիոն Netflix-ում